text: Víkingur og NSÍ leiktu javnt á nýggja vøllinum í Gøtu í kvøld. Jann Martin legði NSÍ á odda í 33. minutti, og Fritleif javnaði í 53. minutti. Myndir koma seinni, men eru fyribils at finna á facebook-síðuni hjá NSÍ.
text: #000001
text: Vit fingu ein sera undirhaldandi dyst at síggja á nýggja graslíkisvøllinum í Sarpugerði í kvøld, og bæði liðini munnu ivaleyst iðra seg um brendar málmøguleikar, men tá samanum kemur, mundi ein javnleikur kortini vera umboðandi leikgongdina fyri dystin sum heild. Vit sluppu av níggjunda plássi, og Víkingur hinvegin varðveitti annaðplássið.
text: #000002
text: Tað tóktist, sum menn høvdu ilt við at fóta sær fyrstu løtuna í vátveðrinum, gliðju lætt, og av tí sama vóru eisini fleiri óvæntaðir tekniskir feilir í fyrra hálvleiki. Harafturat tóktist tað, sum bólturin støkk øðrvísi, enn menn væntaðu, men sum dysturin leið, bleiv betri, og vit fingu annars í allar mátar ein fínan undirhaldandi dyst – rímuliga vælspældan eisini.
text: #000004
text: Yvirhøvur fyri fyrsta korterið er at siga, at báðir partar høvdu góð álop, uttan kortini at fáa málgevandi sendingina setta inn. Í 13. min. er Víkingaskot úr 18 metrum, sum Kristian bjargar út til horna. Í 17. min. er Klæmint í góðari skotstøðu, men fær ikki rættuligt skot á. Í 18. min. hava Víkingar fríspark ímillum miðjuna og brotsteigin, har skotið verður eftir jørð ímillum allar og umvegis ein NSÍ fót, fer bólturin út til horna. Víkinga álopsuppleggið tóktist vera, nakrar stuttar sendingar í øðrum borðinum og so ein langan diagonalbólt heilt yvir á mótsatta vong, og hetta skapti í fleiri førum vandamiklar støður.
text: #000005
text: Í 22. min. sendir Monrad ein bólt innfyri úr høgru, sum Klæmint er akkurát ov stuttur til, og løtuna aftaná eru vit aftur ígjøgnum í høgru, bólturin verður sendur innfyri, og Víkingaverjan sendir bóltin beint út til Andrass, sum skjýtur, men verjan blokkerar út til horna. Í 26. min. eru Víkingar ígjøgnum í høgru og Hans Jørgin er júst ov stuttur til at fáa fótin á. Í 31. min. sendir Ble ein av mongum diagonal bóltum út í hitt borðið til Sølva Vatnhamar, sum dróg inneftir og staddur stutt uttanfyri brotsteigin, skeyt hann hart beint framvið okkara málið.
text: #000006
text: Í 33. minutti leggur Jann Martin okkum á odda, og hetta er samstundis fyrsta málið í Effodeildini, skorað á nýggja graslíkinum í Sarpugerði. Málið kom aftaná gott uppspæl. Magnus sendi til Ari , sum sendi innfyri til Árna, sum í sera góðari støðu langaði til, men Geza bjargaði væl, bólturin støkk út til Jann Martin, sum setti hann trygt í netið og so var 1 – 0 og vónirnar um eitt gott úrslit samstundis kveiktar.
text: #000007
text: Minuttin aftaná hava Víkingar ein stóran kjans, men Kristian bjargaði væl. Í 41. min. hava Víkingar horna í høgru, har bólturin verður skallaður í stongina og útaftur í spæl. Í 44. min. arbeiða Ari og Klæmint seg ígjøgnum í skjótum mótálopi, men alt endar við at bólturin fer framvið. Sum heild ein javnur fyrri hálvleikur við nógvum hálvum málmøguleikum, og tað teknaði alt til ein spennandi seinna hálvleik og tað fingu vit eisini – men høvdu vit munin í leikbýti í fyrra hálvleiki, vóru tað Víkingar ið høvdu munin stóran part av seinna.
text: #000008
text: Teir løgdu eitt øgiliga trýst á okkara lið beinanvegin og fingu eisini eitt ótal av hornaspørkum. Okkara dúvaðu uppá kontraálop, og tað eydnaðist nærum Jann Martin at koma ígjøgnum Víkingaverjuna í 47. minutti. Í 50. min. er Hans Jørgin leysur í vinstru síðu, skjýtur tvørturum framvið Kristiani, men lukkutíð er Pál á røttum stað og fær rudda burtur. Í 52. min. javna Víkingar. Teir koma ígjøgnum í høgru síðu – senda innfyri og miðskeiðis fyri málinum skallar Fritleif bóltin í netið og so var støðan 1 – 1.
text: #000009
text: Víkingar hildu á við at trýsta. Okkara menn hinvegin fingu møguleikar við skjótum mótálopum. Í 64. min. eru Víkingar ígjøgnum, men Kristian fær blokerað fyri skotinum, so bólturin støkk útaftur í spæl. Í 68. min. aftaná álop eftir bókini, roynir Ari seg við góðum skoti beint framvið víkingamálinum, og í 69. min. er Monrad ígjøgnum í høgru, sendir inn til Klæmint, sum skjýtur uppum, og í 70. min spæla Ari og Monrad seg ígjøgnum í høgru, senda til Magnus sum skjýtur framvið.
text: #000010
text: Í 75. min. hava vit fríspark frammarlaga í høgru síðu – einar 10 metrar frá baklinjuni. Árni smekkar til beint á málið, men Geza boksar útaftur. Í 80. min. er Sølvi uppá spæl fyri Víkingar. Temur bóltin hegnisliga og dregur framvið tveimum verjuspælarum, men skotroyndin miseydnaðist. Í 89. min. eru Víkingar ígjøgnum í vinstru – skjóta hart og vælplacerað – men Kristian er í fullari longd og fær í stórum stíli bjargað út til horna. Í 90. min. hava Víkingar skot framvið okkara máli, og í 92. minutti er tað Magnus, sum sendir ein frísparksbólt inn í brotsteigin, sum Geza beindi út til horna, og løtuna aftaná bríkslaði Lars Müller fyri, at dysturin var at enda komin.
text: #000011
text: Í stuttum um dystin kann sigast, at hann var undirhaldandi. Nógvir møguleikar, gott spæl til tíðir og høg leikferð, og tað tóktist, sum hvørki av liðunum slepti vónini um trý stig, fyrrenn síðsta bríkslið hevði verið – og tað ger tað hugaligt at vera áskoðari. Okkara kunnu taka eina rúgvu við sær frá hesum dystinum og innsatsurin í dag, samanborið við síðsta dyst, var sum nátt og dagur – menn vóru nærlagdir og stríddust manniliga – og tað er hugaligt aftur at vera á 8. plássi, tó at málið má vera hægri.
text: #000012
text: Í dag fingu vit eitt gott úrslit á nýggjum vølli og næsta vikuskifti er aftur týðandi dystur á nýggja vøllinum í Trongisvági, har tvøramenn siga seg ráða – men við hugburðinum ið merkti liðið í dag, kunnu vit gulu fjepparar sagtans loyva okkum at vænta og trúgva uppá eitt gott úrslit næsta vikuskifti – livst so spyrst.
text: #000013
text: Klæmint Andrasson Olsen hevur nú skorað 100 mál í Effodeildini! Í 12. minutti legði Klæmint okkum á odda. Hetta var samstundis mál nummar 100 hjá Klæminti í bestu deildini. Tað er nokk ikki neyðugt at siga, at øll málini er skotin fyri NSÍ! Klæmint hevur brúkt 174 dystir til at skora hesi 100 málini. NSÍ...
text: #000016
text: So var aftur dystur á skránnið. Hósdagin spælir NSÍ á útvølli ímóti AB. NSÍ hevur veruliga fingið gongd á, og hava vunnið 4 dystir á rað við málúrstøkuni 12-0. Hósdagin skal góða gongdin forseta, og er tørvur á øllum góðum kreftum uttanfyri vøllin, til at stuðla og hjálpa leikaranum. So latið okkum møta fjølment á...
text: #000019
text: Vit spæla seinasta dyst í fyrru hálvu av Betri-deildina móti Skála á Skála í annaðkvøld, fríggjakvøldið kl. 18. Kommunuuppgerðirnar eru við at blíva ein klassikari, har bæði liðini leggja nógv fyri, fyri at kunna erpa sær av at vera besta liðið í kommununi. Vit vóna tí at síggja nógv fólk á Skála í annaðkvøld. Skála...
text: #000022
text: Sólin bakar niður, og veðrið er av tí fagrasta. Tí vóna vit at tað verða nógvir áskoðarar við Løkin í dag, tá NSÌ tekur ímóti TB/FCS/Royn kl 15.00. Fóbóltslíkindini eru av tí allar besta í dag, og ikki er neyðugt at lata seg í drakt osv at koma at hyggja eftir dystinum. Møtið fjølment í...
text: #000024
text: Símun Rógvi Hansen og NSÍ hava skrivað undir 1-ára sáttmála, og sostatt spælir B71-málverjin við NSÍ næsta ár. 28-ára gamli málverjin hevur spælt 133 dystir í effo-deildini. Símun Rógvi er uppvaksin í B71 , og hartil hevur hann umboðað HB og AB. Hann hevur verið úttikin til A-landsliðið, men enn eigur hann fyrsta dystin tilgóðar á...
text: #000027